cyanic-selkie/wikianc huggingface dataset:
যমুনা টিভি
যমুনা টিভি বাংলাদেশের একটি সংবাদভিত্তিক বেসরকারী টেলিভিশন চ্যানেল। ৫ এপ্রিল ২০১৪ তারিখে চ্যানেলটি পূর্ণাঙ্গ সম্প্রচারে আসে। ১৭ই মার্চ ২০১৪ সালে টেলিভিশন চ্যানেলটি দ্বিতীয়বারের মত পরীক্ষামূলক সম্প্রচারে আসে। সংবাদ ও তথ্যের জন্য ২০২০ সালের বিশ্বের শীর্ষ পাঁচ সংবাদভিত্তিক ইউটিউব চ্যানেলের তালিকায় নাম আসে যমুনা টেলিভিশনের ইউটিউব চ্যানেলের। নিয়মিত সম্প্রচার ছাড়াও সামাজিক যোগাযোগ মাধ্যম, ইউটিউব ও ওয়েব পোর্টাল হিসেবে তথ্য ও সংবাদ প্রচার করছে গণমাধ্যমটি।
ইতিহাস
২০০২ সালে সম্প্রচারের লাইসেন্স পায় যমুনা টেলিভিশন। ২০০৭ সালে তত্ত্বাবধায়ক সরকারের সময় সরকারি অনুমোদন পায় যমুনা টেলিভিশন। পরীক্ষামূলক সম্প্রচারে থাকা যমুনা টেলিভিশনকে ২০০৯ সালের ১৯ নভেম্বর ফ্রিকোয়েন্সি ও যন্ত্রপাতি আমদানির অনুমোদন বাতিল সংক্রান্ত চিঠি দেয় বিটিআরসি। ২০০৯ সালের ১৯ নভেম্বর যমুনা টেলিভিশনের পরীক্ষামূলক সম্প্রচারও বন্ধ করে দেয়া হয়। ১৭ই মার্চ ২০১৪ সালে টেলিভিশন চ্যানেলটি দ্বিতীয়বারের মত পরীক্ষামূলক সম্প্রচারে আসে।২০১৪ সালের ৫ এপ্রিল সংবাদভিত্তিক চ্যানেলটি পূর্ণাঙ্গ সম্প্রচারে আসে। আলোচিত সাংবাদিক সাইমন ড্রিং যমুনা টেলিভিশনের উপদেষ্টা হিসেবেও কাজ করেছেন।
প্রাতিষ্ঠানিক কাঠামো
বাংলাদেশের শিল্পগোষ্ঠী যমুনা গ্রুপের সহযোগি প্রতিষ্ঠান যমুনা টেলিভিশন। গণমাধ্যমটি ব্যবস্থাপনা পরিচালক ও একজন প্রধান নির্বাহী কর্মকর্তা র মাধ্যমে প্রাতিষ্ঠানিক কাঠামোর মধ্যে কাজ করছে। টেলিভিশনের প্রধান নির্বাহী কর্মকর্তা (সিইও) ফাহিম আহমেদ। এর আগে তিনি প্রতিষ্ঠানটির প্রধান বার্তা সম্পাদক ছিলেন। বর্তমানে সংবাদমাধ্যমটিতে শতাধিক পেশাদার সাংবাদিক ও গণমাধ্যমকর্মী কাজ করছেন। বাংলাদেশের ৬৪টি জেলাসহ পৃথিবীর বিভিন্ন মহাদেশে সংবাদদাতা আছে গণমাধ্যমটির। ঢাকার যমুনা ফিউচার পার্কের সদর দফতর থেকে পরিচালিত গণমাধ্যমটির ৩টি ব্যুরো অফিস আছে। থাম্ব|যমুনা টেলিভিশন সদর দফতর
সংযুক্তি
সাংবাদিকতা ও গণমাধ্যমসংশ্লিষ্ট বিভিন্ন বিষয়ে প্রশিক্ষণ, গবেষণা ও উন্নয়নের জন্য গণমাধ্যমটির সঙ্গে বিবিসি মিডিয়া অ্যাকশন, ডয়েচেভেলেসহ নানান সংস্থার সঙ্গে সংযুক্ত গণমাধ্যমটি। এছাড়াও বিভিন্ন বিশ্ববিদ্যালয়ের গণযোগাযোগ ও সাংবাদিকতা বিভাগের বিভিন্ন প্রশিক্ষণমুলক কাজে যুক্ত টেলিভিশনটির সাংবাদিকেরা।
বিতর্ক ও সমালোচনা
যমুনা টেলিভিশন স্টেশনটি ২০০২ সালে সরকারের কাছ থেকে লাইসেন্স পায়। সেই লাইসেন্স আবার ২০০১-২০০৬ সালের বিএনপি সরকার বাতিল করে দেয়। পরে সুপ্রিম কোর্টের আদেশের পর লাইসেন্স ফিরে পেয়ে কাজ শুরু হয়। পরীক্ষামূলক সম্প্রচার অব্যাহত রাখায় বিটিআরসি ফ্রিকোয়েন্সি বাতিল করে। ২০১০ সালে যমুনা টিভির সম্প্রচার বন্ধের সরকারি আদেশ বৈধ বলে হাইকোর্ট রায় দেন। এক মাসেরও বেশি সময় ধরে পরীক্ষামুলক সম্প্রচারের পর বাংলাদেশের টেলিযোগাযোগ নিয়ন্ত্রক সংস্থা বিটিআরসি ২০০৯ সালের উনিশে নভেম্বর যমুনা টিভির সম্প্রচার বন্ধ করে দেয়। ২০১৫ সালে টেলিযোগাযোগ কোম্পানি গ্রামীণফোন গণমাধ্যমটির বিরুদ্ধে মামলা দায়ের করে। ২০১৫ সালে ‘ইনভেস্টিগেশন ৩৬০৹’ নামক অনুষ্ঠানের ‘জলবায়ু তহবিলে নয়ছয়’ শিরোনামে প্রতিবেদন প্রচারের জন্য তৎকালীন পরিবেশমন্ত্রী হাছান মাহমুদের মানহানি হয় বলে অভিযোগ তোলা হয়। রাঙ্গুনিয়ার শেখ রাসেল এভিয়ারি পার্ক নির্মাণে ৩৫ কোটি টাকা জলবায়ু তহবিল থেকে ব্যয় করা হয়, সেই অনুসন্ধান প্রতিবেদনের জন্য ৫০১ ও ৫০২ ধারায় গণ মাধ্যমের বিরুদ্ধে মানহানির মামলা করা হয়। ২০১৬ সালের ৬ নভেম্বর ঢাকার চকবাজারে দেবীদাস লেনে অবৈধ পলিথিন ব্যাগ তৈরির অবৈধ কারখানা নিয়ে প্রতিবেদন তৈরি করতে গিয়ে হামলার শিকার হন যমুনার সিনিয়র রিপোর্টার শাকিল হাসান ও ভিডিওজার্নালিস্ট শাহীন আলম। সাংবাদিকের গায়ে কেরোসিন ঢেলে দিয়ে আগুন জ্বালিয়ে দেয়ার চেষ্টা করা হয়। ২০১৮ সালে প্রাণ-আরএফএল গ্রুপ মামলা দায়ের করে। রবি ও জাতীয় রাজস্ব বোর্ডের মামলা করে। ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচন কেন্দ্র করে যমুনা টেলিভিশনের ক্যাবল সম্প্রচার বন্ধ করার ঘটনা জানা যায়। ২০১৯ সালের শেষ দিকে যমুনা টিভিতে বাংলাদেশের ইসলামি পণ্ডিত আজিজুল হককে জঙ্গিনেতা হিসেবে প্রচার করা হয়। পরবর্তীতে সমালোচনার মুখে যমুনা টিভি কর্তৃপক্ষ ক্ষমা চায়।  ২০২১ সালে যমুনা টিভির বিরুদ্ধে ৬৫ কোটি টাকার ক্ষতিপূরণ মামলা করে বিডি থাই কসমো লিমিটেড। বাংলাদেশ সরকারের স্বাস্থ্যমন্ত্রী জাহিদ মালেকের ভাগ্নে রায়ান হামিদের মালিকানাধীন প্রতিষ্ঠান বিডি থাই কসমো লিমিটেড। ২০২১ সালের ৩ মে উপসচিব মাহবুব হাসান শাহীনের দুর্নীতি শিরোনামে প্রচারিত প্রতিবেদনের জন্য যমুনা টিভির সাংবাদিক নূরনবী সরকারের বিরুদ্ধে ডিজিটাল নিরাপত্তা আইনের মামলা করা হয়, যা পরে স্থগিত করে হাইকোর্ট। রিপোর্টের বিষয় ছিল, উপসচিব মাহবুব হাসান শাহীন মার্কিন যুক্তরাষ্ট্রের নাগরিক। সেই সঙ্গে বাংলাদেশের নাগরিক। বাংলাদেশের সংবিধান ও আইন অনুযায়ী, তিনি দ্বৈত নাগরিকত্ব নিয়ে সরকারি চাকরি করতে পারবেন না। তিনি বাংলাদেশ থেকে অর্থ দুর্নীতির মাধ্যমে আয় করে মার্কিন যুক্তরাষ্ট্রে বাড়ি কিনেছেন।
মুহাম্মদ ইশফাকুল মজিদ
মুহাম্মদ ইশফাকুল মজিদ (১৭ মার্চ ১৯০৩ – ৩১ মার্চ ১৯৭৬) একজন বাঙালি ক্রীড়াবিদ ও সেনাকর্মকর্তা ছিলেন। তিনি পাকিস্তান সেনাবাহিনীর প্রথম বাঙালি মেজর জেনারেল হিসেবে দায়িত্ব পালন করেছেন।
জন্ম ও প্রাথমিক জীবন
মুহাম্মদ ইশফাকুল মজিদ ১৭ মার্চ ১৯০৩ ব্রিটিশ ভারতের আসামের জোড়াহাটে জন্মগ্রহণ করেন। তিনি আসামের প্রথম মুসলিম আইসিএস অফিসার আবদুল মজিদের ছেলে। তার বড় ভাই এনামুল মজিদ ছিলেন সরকারি কর্মকর্তা এবং বোন জোবায়দা আতাউর রহমান ছিলেন ব্রিটিশ আসাম বিধানসভার প্রথম নারী সভাপতি।
তিনি আসামের গুয়াহাটির কটন কলেজে স্নাতকোত্তর শেষ করেন। ১৯২২ সালের ২ ফেব্রুয়ারি তিনি রয়্যাল মিলিটারি কলেজ, সানহার্ডসে যোগ দেন। তিনিই প্রথম বাংলাভাষী মুসলিম ছিলেন যিনি সানহর্স্ট থেকে স্নাতক হন।
ব্রিটিশ ভারতীয় সেনা
মুহাম্মদ ইশফাকুল মজিদ ২২ ফেব্রুয়ারি ১৯২২ সালে রয়্যাল মিলিটারি কলেজে সানহর্স্টে যোগ দিয়েছিলেন। তিনি ২৭ আগস্ট ১৯২৪ সালে ভারতীয় সেনাবাহিনীর আনট্যাচড তালিকায় কমিশন লাভ করেন। কমিশনের পরে তিনি এক বছরের জন্য ব্রিটিশ সেনাবাহিনীর লিংকনশায়ার রেজিমেন্টের দ্বিতীয় ব্যাটালিয়নের সাথে যুক্ত ছিলেন। ৩১ অক্টোবর ১৯২৫ সালে তিনি ব্রিটিশ ইন্ডিয়ান আর্মিতে স্বীকৃত হন এবং চতুর্থ ব্যাটালিয়ন ১৯ তম হায়দরাবাদ রেজিমেন্টে নিয়োগ পান। ২৭ নভেম্বর ১৯২৬ সালে তিনি লেফটেন্যান্ট পদে পদোন্নতি পেয়েছিলেন। ২৭ আগস্ট ১৯৩৩ সালে ক্যাপ্টেন, ১ ডিসেম্বর ১৯৪১ সালে মেজর। আসাম রেজিমেন্টের হয়ে তিনি দ্বিতীয় বিশ্বযুদ্ধের সময় বার্মা ও ব্রিটিশ মালয়েশিয়ায় দায়িত্ব পালন করেন।
পাকিস্তান সেনাবাহিনী
১৯৪৭ সালে মুহাম্মদ ইশফাকুল মজিদ পাকিস্তান সেনাবাহিনীতে যোগ দেন। পাকিস্তান সেনাবাহিনীতে তাকে মেজর জেনারেল পদে পদোন্নতি দেওয়া হয়। তিনি পাকিস্তান সেনাবাহিনীর ৯ ডিভিশনের জিওসি হন। তিনি আইয়ুব খানের চেয়ে ২ বছরের সিনিয়র হলেও আইয়ুব খান এইচএম তাকে অতিক্রম করে পাকিস্তান সেনাবাহিনীর সর্বাধিনায়ক হন। রাওয়ালপিন্ডি ষড়যন্ত্রে তার নাম উঠলেও পরে তিনি নির্দোষ প্রমাণিত হন।
১৯৬২ সালে তিনি সেনাবাহিনী থেকে অবসর গ্রহণ করে কিছুদিন করাচিতে অবস্থান করেন। পরে পূর্ব পাকিস্তানে ফিরে আসেন এবং নারায়ণগঞ্জের ফতুল্লায় বসবাস করতে শুরু করেন।
বাংলাদেশের মুক্তিযুদ্ধ
১৯৭১ সালের ২২ মার্চ মেজর জেনারেল মুহাম্মদ ইশফাকুল মজিদ এবং কর্নেল এমএজি ওসমানীর নেতৃত্বে অবসরপ্রাপ্ত বাঙালি সেনারা বায়তুল মোকাররম থেকে কেন্দ্রীয় শহীদ মিনার পর্যন্ত মিছিল করে স্বাধীনতার আন্দোলনে একাত্মতা প্রকাশ করে। এরপর সৈন্যদের পক্ষ থেকে তিনি সহ কয়েকজন নেতা শেখ মুজিবুর রহমানের সাথে সাক্ষাত করেন এবং আনুগত্যের নিদর্শন স্বরূপ একটি তরবারি উপহার দেন।
জুলাইয়ে পাকিস্তান সেনাবাহিনী তাকে গ্রেপ্তার করে প্রথমে মার্শাল ল’ সদর দপ্তরে এবং পরে কেন্দ্রীয় কারাগারে বন্দী করে রাখে। জেনারেল ওসমানীকে বন্দি করার ব্যাপারে সহযোগিতা করা এবং রাষ্ট্রদ্রোহিতার মামলায় শেখ মুজিবের বিরুদ্ধে সাক্ষী হওয়ার জন্য তাকে চাপ দেওয়া হয়। তিনি তা প্রত্যাখ্যান করলে সেনাবাহিনী তার উপর নির্যাতন চালায়।
ব্যক্তিগত জীবন
তিনি আবদুর রহিমের কন্যার সাথে বিবাহ বন্ধনে আবদ্ধ হন।
মৃত্যু
তিনি ১৯৭৬ সালের ৩১ মার্চ ঢাকার সম্মিলিত সামরিক হাসপাতালে মারা যান। তাকে আজিমপুর গোরস্থানে দাফন করা হয়।
শিকাগো আন্তর্জাতিক চলচ্চিত্র উৎসব
শিকাগো আন্তর্জাতিক চলচ্চিত্র উৎসব মার্কিন যুক্তরাষ্ট্রের শিকাগোতে অনুষ্ঠিত বাৎসরিক চলচ্চিত্র উৎসব। এটি প্রতি বছর হেমন্তে অনুষ্ঠিত হয়। ১৯৪৬ সালে মাইকেল কুৎজা এই উৎসবের প্রবর্তন করেন, যা এখন পর্যন্ত উত্তর আমেরিকার সবচেয়ে দীর্ঘ সময় ধরে প্রচলিত প্রতিযোগিতামূলক চলচ্চিত্র উৎসব। এই উৎসবের অংশ হিসেবে রয়েছে আন্তর্জাতিক প্রতিযোগিতা, নতুন পরিচালকদের প্রতিযোগিতা, প্রামাণ্যচিত্র উৎসব, কৃষ্ণাঙ্গ বিষয়ক, আমেরিকার চলচ্চিত্র, ও রিল নারী।
আন্তর্জাতিক কর্মসূচী
শিকাগো চলচ্চিত্র উৎসবের আন্তর্জাতিক কর্মসূচী শুরু হয় ২০০৩ সালে। বিদেশী চলচ্চিত্রসমূহ জুলাই থেকে সেপ্টেম্বর পর্যন্ত সপ্তাহজুড়ে সারা শহরে প্রদর্শিত হয়।
কাঞ্জনগড়
কাঞ্জনগড় ভারতের কেরালা রাজ্যের কাসারগড় জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে কানহানগড় শহরের জনসংখ্যা হল ৬৫,৪৯৯ জন। এর মধ্যে পুরুষ ৪৮% এবং নারী ৫২%।
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৪%। সারা ভারতের সাক্ষরতার হারের (৫৯.৫%) চাইতে কানহানগড়ের সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
মার্গারিটা অ্যারেনাস গুজম্যান
মার্গারিটা অ্যারেনাস গুজম্যান (জন্মঃ ২৫ জানুয়ারী ১৯৫৭) একজন মেক্সিকান রাজনীতিবিদ। তিনি ন্যাশনাল অ্যাকশন পার্টির সাথে যুক্ত। ২০১৪ সাল পর্যন্ত তিনি গুয়ানাহুয়াতো র প্রতিনিধি হিসেবে মেক্সিকো কংগ্রেসের ৬০তম আইনসভার নিম্নকক্ষ কামারা দে ডিপুতাদোজ(অনুঃ উপনেতাদের কক্ষ)-এ একজন উপনেতার দায়িত্ব পালন করেছেন।
হলোখানা ইউনিয়ন
হলোখানা ইউনিয়ন বাংলাদেশের রংপুর বিভাগের কুড়িগ্রাম জেলার কুড়িগ্রাম সদর উপজেলার অন্তর্গত একটি ইউনিয়ন।
আয়তন ও জনসংখ্যা
গ্রামের সংখ্যা: ৫০টি মৌজার সংখ্যা: ১৬টি মোট জনসংখ্যা: পুরুষ- ২০৪৩৭ জন, মহিলা- ১৮২১৩ জন, মোট=৩৮৬৫০ জন (০১-০৩-২০১৯ পর্যন্ত)।
শিক্ষা
শিক্ষার হার: ৫৫% শিক্ষা প্রতিষ্ঠান:
বহিঃসংযোগ
ওয়েবসাইট
মোখলেছুর রহমান মিয়া
মোখলেছুর রহমান মিয়া বাংলাদেশ জাতীয়তাবাদী দলের রাজনীতিবিদ যিনি তৎকালীন রংপুর-২৩ আসনের সংসদ সদস্য ছিলেন।
রাজনৈতিক জীবন
মোখলেছুর রহমান মিয়া ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রংপুর-২৩ আসন থেকে সংসদ সদস্য নির্বাচিত হন।
বাহরাইনের স্বাধীনতা আন্দোলন
বাহরাইনের স্বাধীনতা আন্দোলন (আরবি: حركة أحرار البحرين الإسلامية, ইংরেজি: Bahrain Freedom Movement; সংক্ষেপে বিএফএম) হল বাহরাইনের লন্ডন-ভিত্তিক একটি বিরোধী দল। দলটির সদর দপ্তর উত্তর লন্ডনের একটি মসজিদে অবস্থিত। এর আন্দোলনের প্রধান মাধ্যম হলো ভয়েস অব বাহরাইন নামক ওয়েবসাইট। বাহরাইনের তথ্য মন্ত্রণালয়ের নির্দেশে বাহরাইনের একমাত্র ইন্টারনেট পরিষেবা প্রদানকারী কোম্পানি বাটেলকো ওয়েবসাইটটি কয়েক বছর ধরে বাহরাইনে নিষিদ্ধ করেছিল।
ইতিহাস
বিএফএম (BFM) বাহরাইনে ১৯৯০-এর দশকের বিদ্রোহে অগ্রণী ভূমিকা পালন করেছিল।
এর নেতৃত্বে আছেন সাইদ আল শেহাবি, যিনি পূর্বে বাহরাইনের প্রধান শিয়া ইসলামি দল আল ওয়েফাক ইসলামিক ন্যাশনাল সোসাইটির সদস্য ছিলেন। কিন্তু সেপ্টেম্বর ২০০৫-এ সংসদীয় নির্বাচন বর্জন করে অন্যান্য সদস্যদের সাথে সংসদ থেকে পদত্যাগ করেন। শেহাবি লন্ডন ভিত্তিক আরব সংবাদপত্র আল কুদস আল আরাবির একজন লেখক।
৭ মার্চ, ২০১১-এ আল শেহাবি হক আন্দোলনের নেতা হাসান মুশাইমা এবং ওয়াফা আন্দোলনের নেতা আবদুল ওয়াহাব হোসেন একসাথে সুন্নি সরকারকে উৎখাত করার আহ্বান জানিয়ে "প্রজাতন্ত্রের জন্য জোট সরকার" গঠন করেন। এরপর থেকে দলটি "বাহরাইনের স্বাধীনতা আন্দোলন" নামক আন্দোলনটি পরিচালনা করছে।
ইভ মেফেয়ার
ইভ মেফেয়ার (সান ফ্রান্সিসকো, ক্যালিফোর্নিয়া, জানুয়ারী ২১, ১৯৮০) আফ্রিকান-মার্কিন বংশোদ্ভূত একজন মার্কিন প্রাক্তন পর্নোগ্রাফিক অভিনেত্রী। তিনি ২০০৫ সালে পর্ন শিল্পে আত্মপ্রকাশ করেন, যখন তার বয়স ছিল ২৫ বছর।
১৯৮৯ দক্ষিণ এশীয় গেমস
১৯৮৯ দক্ষিণ এশীয় গেমস (৪র্থ দক্ষিণ এশীয় গেমস) অক্টোবর ১৯৮৯ সালে ইসলামাবাদ, পাকিস্তানে অনুষ্ঠিত হয়। এটি ছিল পাকিস্তানে অনুষ্ঠিত প্রথম দক্ষিণ এশীয় গেমস।
অংশগ্রহণকারী দেশ
১৯৮৭ দক্ষিণ এশীয় গেমসে ৭টি দেশ অংশগ্রহণ করে।
ক্রীড়া
স্কোয়াশ ১৯৮৯ সালের গেমসে প্রথমবারের মতো চালু করা হয়। এটি পূর্ববর্তী গেমসের বাস্কেটবল ক্রীড়াকে প্রতিস্থাপিত করে।
হিন্দুধর্ম থেকে বৌদ্ধধর্মে ধর্মান্তরিত ব্যক্তিবর্গের তালিকা
এই নিবন্ধটি হল হিন্দুধর্ম থেকে বৌদ্ধধর্মে ধর্মান্তরিত ব্যক্তিবর্গের তালিকা।
ভোগডাঙ্গা ইউনিয়ন
ভোগডাঙ্গা ইউনিয়ন বাংলাদেশের রংপুর বিভাগের কুড়িগ্রাম জেলার কুড়িগ্রাম সদর উপজেলার অন্তর্গত একটি ইউনিয়ন।
বহিঃসংযোগ
ওয়েবসাইট
বেএরিনা
ইতিহাস
বায়ার এজি ক্লাবটির প্রতিষ্ঠাতা এবং প্রাক্তন চেয়ারম্যানের নামে এই স্টেডিয়ামটি প্রথমে উলরিখ-হাবারলান্ড-স্টাডিওন নামে পরিচিত ছিল। শুরুর দিকে এই স্টেডিয়ামের ধারণক্ষমতা ছিল ২০,০০০।
১৯৮৬ সালে, এই স্টেডিয়ামের আধুনিকায়ন করার জন্য একটি পুনর্নির্মাণ কাজ শুরু হয়েছে; অতঃপর এক দশক যাবত এই স্টেডিয়ামের পুনর্নির্মাণের কাজ চলে। উক্ত পুনর্নির্মাণের কাজ ১৯৯৭ সালে সমাপ্ত হয়েছিল। এই পুনর্নির্মাণের মাধ্যমে এই স্টেডিয়ামটি একটি অতি-আধুনিক স্টেডিয়ামে পরিণত হয়েছে, যার ফলে এর ধারণক্ষমতা ২২,৫০০ হয়েছিল। অতঃপর ১৯৯৮ সালে, এই স্টেডিয়ামের নাম পরিবর্তন করে বেএরিনা রাখা হয়েছে। ১৯৯৯ সালে, এই স্টেডিয়ামের সাথে একটি হোটেল সংযুক্ত করা হয়েছে, উক্ত হোটেলের কিছু কক্ষের জানালা মাঠের দিকে মুখ করা ছিল। এই স্টেডিয়ামের সাথে একটি উচ্চ-শ্রেণির রেস্তোরাঁ রয়েছে (এটিও মাঠের দিকে মুখ করা), একই সাথে এই স্টেডিয়ামে কনফারেন্স ব্যবস্থা রয়েছে।
আরমান পারভেজ মুরাদ
প্রাথমিক জীবন
মুরাদ রাজশাহী জেলার বোসপাড়ায় জন্মগ্রহণ করেন।তিনি রাজশাহী সিরোইল সরকারি উচ্চ বিদ্যালয় থেকে মাধ্যমিক পাশ করেন। তিনি রাজশাহী বিশ্ববিদ্যালয় থেকে জৈব-রসায়ন বিষয়ে স্নাতক ও ১৯৯৭ সালে স্নাতকোত্তর ডিগ্রি অর্জন করেন। ১৯৮৯ সালে থেকে ও পরে বিশ্ববিদ্যালয়ে পড়াকালীন তিনি মঞ্চনাটকে সাথে জড়িত ছিলেন। রাজশাহী সাংস্কৃতিক সংঘের সাথে টানা ৯ বছর কাজ করেন।
প্রারম্ভিক কর্ম
মুরাদ ১৯৯৭ সালে বিজ্ঞাপনী সংস্থা ইউনিট্রেন্ডে কপিরাইটার হিসেবে যোগ দেন। পাশাপাশি তিনি ঢাকার থিয়েটার আরামবাগে যুক্ত হন। এসময়ে তিনি টেলিভিশন নাটকে কাজ শুরু করেন। তার অভিনীত প্রথম টেলিভিশিন নাটক হল নিশীথে নোঙ্গর (১৯৯৭)। এটি পরিচালনা করেন সৈয়দ অহিদুজ্জামান ডায়মন্ড। ছয় বছর ইউনিট্রেন্ডে কাজ করার পর ২০০৩ সালে তিনি অভিনয়ে মনোযোগ দিতে এই চাকরি ছেড়ে দেন।
চলচ্চিত্রে অভিষেক: ২০০৪-২০০৯
তার চলচ্চিত্র অভিনয়ে অভিষেক হয় মোস্তফা সরয়ার ফারুকী পরিচালিত ব্যাচেলর (২০০৪) দিয়ে। এই চলচ্চিত্রে ঢাকায় বসবাসরত একদল ব্যাচেলরদের একজন মারুফ চরিত্রে অভিনয় করেন। মুরাদ ২০০৬ সালে কাজী মোরশেদ পরিচালিত ঘানি ও মোরশেদুল ইসলাম পরিচালিত খেলাঘর ছবিতে অভিনয় করেন। ঘানি চলচ্চিত্রে বজলু চরিত্রে অভিনয়ের জন্য তিনি শ্রেষ্ঠ অভিনেতার জন্য জাতীয় চলচ্চিত্র পুরস্কার লাভ করেন। ২০০৯ সালে তিনি কথাসাহিত্যিক হুমায়ূন আহমেদ রচিত উপন্যাস অবলম্বনে মোরশেদুল ইসলাম পরিচালিত প্রিয়তমেষু এবং তানভীর মোকাম্মেল পরিচালিত রাবেয়া চলচ্চিত্রে অভিনয় করেন।
অভিনয়ে বিরতি ও ফিরত: ২০১০-২০১৪
২০১০ সালে অভিনয় থেকে বিরতি নিয়ে তিনি কক্সবাজারের মারমেইড ইকো ট্যুরিজমের প্রধান নির্বাহী কর্মকর্তা হিসেবে যোগ দেন। সাত মাস এই চাকরি করার পর তা ছেড়ে দিয়ে ২০১০ সালের নভেম্বর মাসে তিনি বেস্টওয়ে গ্রুপ-এ যোগ দেন। সেখানে কর্পোরেট ব্র্যান্ড ও জনসংযোগ ব্যবস্থাপক হিসেবে কাজ করার পর রিসোর্স অ্যান্ড ট্যুরিজমের কার্যনির্বাহী প্রধান হিসেবে যোগদান করেন। ২০১১ সালের জুলাই মাসে তিনি পুনরায় অভিনয়ে মনোযোগ দিতে এই চাকরি থেকে অবসর নেন।
২০১০ সালে তিনি 'ঈদ আনন্দ ডট কম' নামক বিশেষ ম্যাগাজিন অনুষ্ঠানের উপস্থাপনা করেন। ঈদুল ফিতরে বিটিভিতে অনুষ্ঠানটি প্রচারিত হয়। এতে তাকে বাংলাদেশী এভারেস্ট বিজয়ী মুসা ইব্রাহীমের সাক্ষাৎকার নিতে দেখা যায়। এ বছর তিনি লাবণ্য ও বনলতা নাটকে অভিনয় করেন। আকরাম খান পরিচালিত এই নাটকে তার বিপরীতে প্রথমবারের মত অভিনয় করেন বিদ্যা সিনহা সাহা মীম। এতে মুরাদ জীবনানন্দ দাশ ও মীম বনলতা সেন চরিত্রে অভিনয় করেন। ২০১১ সালে মুক্তি পায় তার অভিনীত চলচ্চিত্র আমার বন্ধু রাশেদ। কথাসাহিত্যিক মুহম্মদ জাফর ইকবাল রচিত একই নামের উপন্যাস অবলম্বনে ছবিটি নির্মাণ করেন মোরশেদুল ইসলাম। ২০১২ সালে নরেন্দ্রনাথ মিত্র রচিত বিকল্প গল্প অবলম্বনে নির্মিত বৃষ্টির দিন নাটকে কাজ করেন। এটি পরিচালনা করেন তুহিন অবন্ত। এতে তার বিপরীতে অভিনয় করেন মীম। ২০১৪ সালে তিনি স্বাধীনতা দিবস উপলক্ষে নির্মিত খুঁজে বেড়াই তারে নাটকে অভিনয় করেন। নাটকটি পরিচালনা করেন আকরাম খান এবং প্রচারিত হয় দেশ টিভিতে। এ বছর মুক্তি পায় তার অভিনীত সংগ্রাম চলচ্চিত্র। মনসুর আলী পরিচালিত এই ছবিতে তাকে প্রধান খল চরিত্র পাকিস্তানি মেজর ইফতেখার চরিত্রে দেখা যায়। একই বছর তিনি গাজী টিভিতে প্রচারিত ধারাবাহিক নাটক শোধ-এ খল চরিত্রে অভিনয় করেন।
২০১৫-বর্তমান
২০১৫ সালে মুরাদ সাদা সুতায় নীল ঘুড়ি নাটকে অভিনয় করেন। এটি পরিচালনা করেন নুর আনোয়ার হোসেন। বিটিভিতে প্রচারিত এই নাটকে তিনি সোহানা সাবার বাবার ভূমিকায় অভিনয় করেন। সাবা এর পূর্বে মুরাদের বিপরীতে প্রিয়তমেষু চলচ্চিত্রে ও মায়া নাটকে অভিনয় করেছিলেন। ২০১৭ সালে তিনি অভিনয় শিল্পী সংঘের নির্বাচনে অনুষ্ঠান সম্পাদক পদে প্রার্থী হন। এ বছর তিনি কাজ করেছেন আহসান সারোয়ার পরিচালিত দ্বিতীয় চলচ্চিত্র রং ঢং-এ।
মিশরীয় ফুটবল অ্যাসোসিয়েশন
মিশরীয় ফুটবল অ্যাসোসিয়েশন (الإتحاد المصري لكرة القدم, Egyptian Football Association; এছাড়াও সংক্ষেপে ইএফএ নামে পরিচিত) হচ্ছে মিশরের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২১ সালের ৩রা ডিসেম্বর তারিখে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩৬ বছর পর ১৯৫৭ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর মিশরের রাজধানী কায়রোয় অবস্থিত।
এই সংস্থাটি মিশরের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মিশরীয় প্রিমিয়ার লীগ, মিশরীয় কাপ এবং মিশরীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে মিশরীয় ফুটবল অ্যাসোসিয়েশনের সভাপতির দায়িত্ব পালন করছেন আমর এল গানাইনি এবং সাধারণ সম্পাদকের দায়িত্ব পালন করছেন ওয়ালিদ এল আত্তার।
ভারতে বৌদ্ধধর্মের ইতিহাস
বৌদ্ধধর্ম বিশ্বের একটি প্রধান ধর্ম। প্রাচীন মগধ রাজ্যে (অধুনা ভারতের বিহার রাজ্য) এই ধর্মের উত্থান ঘটেছিল। এই ধর্মের ভিত্তি গৌতম সিদ্ধার্থের শিক্ষা। গৌতম সিদ্ধার্থকে ‘বুদ্ধ’ (‘বোধিপ্রাপ্ত’ ) বলা হয়। বুদ্ধের জীবদ্দশাতেই বৌদ্ধধর্ম মগধের বাইরে ছড়িয়ে পড়তে শুরু করেছিল।
বৌদ্ধ ধর্মাবলম্বী মৌর্য সম্রাট অশোকের রাজত্বকালে বৌদ্ধ সমাজ দুটি শাখায় বিভক্ত হয়ে যায়। এই শাখাদুটি ছিল মহাসাংঘিক ও স্থবিরবাদ। এই দুই শাখাই সারা ভারতে ছড়িয়ে পড়ে এবং অসংখ্য উপশাখায় বিভক্ত হয়ে যায়। আধুনিক কালে, বৌদ্ধধর্মের দুটি প্রধান শাখার অস্তিত্ব রয়েছে। এদুটি হল শ্রীলঙ্কা ও দক্ষিণপূর্ব এশিয়ায় থেরবাদ এবং হিমালয় ও পূর্ব এশিয়ায় মহাযান।
সিদ্ধার্থ গৌতম
অধুনা নেপাল রাষ্ট্রের মধ্যাঞ্চলীয় সমভূমিতে অবস্থিত লুম্বিনীতে বুদ্ধের জন্ম হয়। তার পিতা ছিলেন কপিলাবস্তুর শাক্য রাজা শুদ্ধোধন। সন্ন্যাস গ্রহণ করে শমন প্রথানুসারে ধ্যানের মাধ্যমে বুদ্ধ মঝ্‌ঝিম পন্থা আবিষ্কার করেন। এই পন্থায় সন্ন্যাসের কঠোরতা ও অতি-সাধারণ জীবনযাত্রার মধ্যবর্তী একটি পন্থা প্রদর্শিত হয়। অধুনা ভারতের বিহার রাজ্যে বোধগয়াতে একটি পিপুল গাছের তলায় তিনি বোধিলাভ করেন। এই গাছটি এখন বোধিবৃক্ষ নামে পরিচিত। এরপর থেকে গৌতম ‘সম্যকম্বুদ্ধ’ (‘পরিপূর্ণ আত্ম-বোধিপ্রাপ্ত ব্যক্তি’) নামে পরিচিত হন। মগধের রাজা বিম্বিসার বুদ্ধের পৃষ্ঠপোষকতা করেন। বিম্বিসার বৌদ্ধধর্ম গ্রহণ করেন এবং বহু বৌদ্ধ বিহার স্থাপনের অনুমতি দেন। এর ফলে মগধের সমগ্র অঞ্চল পরে ‘বিহার’ নামে পরিচিত হয়। উত্তর ভারতের বারাণসী শহরের কাছে মৃগদাবে বুদ্ধ তার পাঁচ জন সঙ্গীর কাছে প্রথম উপদেশ দানের মাধ্যমে ধর্মচক্র প্রবর্তন করেন। এই পাঁচ জনের সঙ্গে বুদ্ধ এর আগে বোধিলাভের জন্য তপস্যা করেছিলেন। তাদের নিয়েই বুদ্ধ প্রথম সংঘ স্থাপন করেন। এর মাধ্যমে প্রথম ত্রিরত্ন (বুদ্ধ, ধর্ম ও সংঘ) স্থাপনের প্রচেষ্টা সম্পূর্ণ হয়। কথিত আছে, জীবদ্দশায় অবশিষ্ট সময়ে বুদ্ধ উত্তর ভারতের গাঙ্গেয় সমভূমি অঞ্চল ও অন্যান্য অঞ্চলে পর্যটন করে ধর্মোপদেশ দিয়েছিলেন। অধুনা ভারতের উত্তরপ্রদেশ রাজ্যের কুশীনগরে বুদ্ধ পরিনির্বাণ লাভ করেন।
পার্ক প্যালেস গেস্টহাউস আক্রমণ ২০১৫
২০১৫ সালের ১৩ মে আফগানিস্তানের কাবুলে পার্ক প্যালেসের গেস্টহাউসে হানা দেয় তিন বন্দুকবাজ। ধারণা করা হচ্ছে, দেশটিতে ন্যাটোর উপস্থিতির বিরুদ্ধে তালেবানের বার্ষিক বসন্তকালীন অভিযানের অংশ হিসেবে এই হামলা চালানো হয়েছে।
পটভূমি
একটি কনসার্ট শুরু হওয়ার কিছুক্ষণ আগে, তিনজন বন্দুকধারী কাবুলের পার্ক প্যালেস গেস্ট হাউসে হামলা চালায়। এই অনুষ্ঠানে প্রাথমিকভাবে তুরস্ক ও ভারতের বিদেশী নাগরিকরা উপস্থিত ছিলেন তবে কিছু মার্কিন ও ইউরোপীয় নাগরিকও উপস্থিত ছিলেন। বিদেশীদের হোস্টিং কম্পাউন্ডগুলিতে আক্রমণ করার জন্য তালিবানের সাধারণ মোডাস অপারেন্ডির অংশ হিসাবে গেস্টহাউসটি সম্ভবত লক্ষ্যবস্তু করা হয়েছিল, যা আফগানিস্তানে তালেবানের দ্বারা এই ধরনের প্রথম আক্রমণকে চিহ্নিত করবে না।
অবরোধ
একজন ভারতীয় নাগরিকের পারফরম্যান্সের সময় একজন কানাডিয়ানের সম্মানে একটি পার্টির আয়োজন করার সময় তিনজন বন্দুকধারী প্রবেশ করেছিল। এই হামলার শিকার থেকে বেঁচে যাওয়া একজন ব্যক্তি, যিনি প্রাথমিকভাবে ঘটনাস্থল থেকে পালিয়ে গিয়েছিলেন, তিনি মিডিয়াকে রিপোর্ট দিয়েছিলেন যে সম্ভবত চল্লিশ জন বিদেশী সম্ভবত ভিতরে আটকা পড়েছেন, ভারতীয় কর্মকর্তারা গেস্টহাউসে তাদের কমপক্ষে ছয়জন নাগরিককে নিশ্চিত করেছেন। আফগান কর্মকর্তারা জানিয়েছেন, পুলিশ কর্মকর্তারা প্রাথমিকভাবে গেস্টহাউসের ভেতর থেকে ২০ জনকে মুক্ত করেছেন।
মেরিনজেগারকোমান্ডোয়েন থেকে নরওয়েজিয়ান বিশেষ বাহিনী এবং আফগান নিরাপত্তা বাহিনী মধ্যরাতের পরপরই অভিযান শেষ করে, আটকে পড়া অতিথি ও কর্মচারীসহ ৫০ জনেরও বেশি লোককে উদ্ধার করার সময় তিন আততায়ীকে হত্যা করে। আফগান নিরাপত্তা সংস্থাগুলো প্রাথমিকভাবে পাঁচজনের মৃত্যুর বিষয়টি নিশ্চিত করেছে, পরের দিন হোটেলটিতে আরও বেশি লোকের সন্ধান ের কারণে মৃতের সংখ্যা বেড়ে ১৪ জনে দাঁড়িয়েছে। অত্যন্ত সম্মানিত আমেরিকান সাহায্য বিশেষজ্ঞ পাওলা কান্টর হামলার পরপরই তার আঘাতের কারণে তার জীবন হারিয়েছিলেন।
সাইপ্রাসের উভচরদের তালিকা
ডান|থাম্ব|200x200পিক্সেল|[[হায়লা সৃগনি|হায়লা স্যাভিগনি, মধ্য প্রাচ্যের গাছের ব্যাঙ]] সাইপ্রাসে চারটি প্রজাতির উভচর রেকর্ড করা আছে, তাদের সবকটি ব্যাঙ।
ব্যাঙ এবং টোডস
পরিবার: বুফোনিডে
পরিবার: রানিদায়ে
লিটভিনচুক, বিলগিন, বোর্কিন, উজেল, ২০১২ সাইপ্রাসের পানির ব্যাঙ (পূর্বে পেলোফিল্যাক্স বেদ্রিগা লেভেন্ট জলের ব্যাঙ হিসাবে শ্রেণিবদ্ধ হয়েছিল)।
সাইমন ফ্রাই
সাইমন ডগলাস ফ্রাই (জন্ম: ২৯ জুলাই, ১৯৬৬) দক্ষিণ অস্ট্রেলিয়ার অ্যাডিলেডে জন্মগ্রহণকারী ক্রিকেট আম্পায়ার। আন্তর্জাতিক ক্রিকেট অঙ্গনে অস্ট্রেলিয়ার পক্ষে ক্রিকেট আম্পায়ার হিসেবে প্রতিনিধিত্ব করছেন। ক্রিকেট অস্ট্রেলিয়া কর্তৃক অস্ট্রেলিয়া ও নিউজিল্যান্ডের মধ্যে জ্যেষ্ঠ ক্রিকেট আম্পায়ারদের আন্তর্জাতিক অদল-বদল পরিকল্পনার অংশ হিসেবে মনোনীত হন।
সাইমন ফ্রাই একদিনের আন্তর্জাতিকে প্রথম আম্পায়ার হিসেবে খেলা পরিচালনা করেন। ২৬ জানুয়ারি, ২০১১ তারিখে অ্যাডিলেডে অনুষ্ঠিত সফরকারী ইংল্যান্ড দল বনাম অস্ট্রেলিয়া ক্রিকেট দলের মধ্যকার খেলায় তার এ অংশগ্রহণ। ২০১০-১১ মৌসুমের এ সফরকারী দল ও অস্ট্রেলিয়ার মধ্যকার প্রথম টুয়েন্টি২০ খেলাতেও তার অংশগ্রহণ ছিল।
কাঞ্জিরোড়
কাঞ্জিরোড় (Kanhirode) ভারতের কেরালা রাজ্যের কণ্ণুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে কানহিরোদে শহরের জনসংখ্যা হল ১৩,৯৫৪ জন। এর মধ্যে পুরুষ ৪৭% এবং নারী ৫৩%।
এখানে সাক্ষরতার হার ৮২%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে কানহিরোদে এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
২০১৮–১৯ সেরিয়ে আ
২০১৮–১৯ সেরিয়ে আ (স্পন্সরজনিত কারণে সেরিয়া আ টিআইএম হিসাবে পরিচিত) শীর্ষ স্তরের ইতালীয় ফুটবলের ১১৭তম মৌসুম, একটি রাউন্ড-রবিন প্রতিযোগিতার ৮৭তম আসর এবং সেরিয়ে বি থেকে আলাদা লীগ কমিটির অধীনে ৯ম আসর। ইয়ুভেন্তুস সেরিয়ে আ-এর ইতিহাসে ৩৪ বার এবং বর্তমান চ্যাম্পিয়ন এবং ২০১৯ সালের ২০শে এপ্রিলে, ফিওরেন্তিনার বিপক্ষে জয়ের পরে তাদের শিরোপা রক্ষা করেছিল। ২০১৮ সালের ১৮ই আগস্ট থেকে ২০১৯ সালের ২৬শে মে পর্যন্ত এই মৌসুমটি চলমান ছিল।
আর্সেলিয়া আরেদন্দো গার্সিয়া
আর্সেলিয়া আরেদন্দো গার্সিয়া (জন্মঃ ১৭ এপ্রিল ১৯৫৭) একজন মেক্সিকান রাজনীতিবিদ। যিনি ন্যাশনাল অ্যাকশন পার্টির সংগে যুক্ত। ২০০০ থেকে ২০০৩ সাল পর্যন্ত তিনি গুয়ানাহুয়াতোর প্রতিনিধি হিসেবে মেক্সিকো কংগ্রেসের ৫৮তম আইনসভার নিম্নকক্ষ কামারা দে ডিপুতাদোজ(অনুঃ উপনেতাদের কক্ষ)-এ একজন উপনেতার হিসাবে দায়িত্ব পালন করেছিলেন।
সাইফ আহমেদ
সাইফ আহমেদ (জন্ম ১১ এপ্রিল ১৯৮৮) ডেনিশ ক্রিকেটার।   এপ্রিল ২০১৮ সালে  মালয়েশিয়ায় আইসিসি ওয়ার্ল্ড ক্রিকেট লিগের চারটি টুর্নামেন্টের জন্য ডেনমার্কের দলে জায়গা পেয়েছিলেন তিনি। ডেনমার্কের টুর্নামেন্টের উদ্বোধনী ম্যাচে বারমুডার বিপক্ষে খেলেছেন তিনি। টুর্নামেন্টে তিনি ডেনমার্কের হয়ে পাঁচটি ম্যাচে দশ উইকেট নিয়ে শীর্ষ উইকেট শিকারী তিনি।
সেপ্টেম্বর ২০১৮ সালে ওমান ২০১৮ আইসিসি ওয়ার্ল্ড ক্রিকেট লিগের ৩টি টুর্নামেন্টের জন্য তাকে ডেনমার্কের দলে জায়গা দেওয়া হয়েছিল। টুর্নামেন্টে ডেনমার্কের হয়ে শীর্ষস্থানীয় উইকেট শিকারী ছিলেন। পাঁচটি ম্যাচে এগারো উইকেট শিকার করেন।
মে ২০১২ সালে গের্নেসিতে অনুষ্ঠিত আইসিসি টি-টোয়েন্টি বিশ্বকাপ ইউরোপ বাছাইপর্বের টুর্নামেন্টের আঞ্চলিক ফাইনালের জন্য তাকে ডেনমার্কের দলে জায়গা দেওয়া হয়েছিল। ১৬ জুন ২০১৬ সালে ডেনমার্কের হয়ে জার্সি ক্রিকেট দলের বিপক্ষে তিনি টি-টোয়েন্টি আন্তর্জাতিক (টি ২০ আই) ক্রিকেটে আত্মপ্রকাশ করেছিলেন।
কেঙ্গেরি মেট্রো স্টেশন
কেঙ্গেরি হল নম্মা মেট্রোর বেগুনি লাইনের একটি পশ্চিম টার্মিনাল মেট্রো স্টেশন, যা উত্তরে নগরভবী ও পূর্বে রাজরাজেশ্বরী নগরের সীমানা ঘেঁষা কেঙ্গেরি শহরের উপকণ্ঠে পরিষেবা পরিবেশন করে। কেঙ্গেরি হল ভারতের কর্ণাটকের ব্যাঙ্গালোরের শহরের একটি শহরতলি। স্টেশনটি ২০২১ সালের ২৯শে আগস্ট উদ্বোধন করা হয়েছিল এবং জনসাধারণের জন্য ২০২১ সালের ৩০শে আগস্ট পরিষেবা শুরু করেছিল।
মুহাম্মদ আলাভী আল-মালিকি
সৈয়দ মুহাম্মদ আল-হাসান বিন আলাভী বিন আব্বাস বিন আবদুল-আজিজ (১৯৪৪-২০০৪), যিনি মুহাম্মদ ইবনে আলাভী আল-মালিকি নামেও পরিচিত, সৌদি আরবের সমসাময়িক সময়ের অন্যতম শীর্ষস্থানীয় ঐতিহ্যবাহী সুন্নি ইসলামী পণ্ডিত ছিলেন। তাকে ২০-২১ শতকের মুজাদ্দিদ বলা হয়।
পারিবারিক ইতিহাস
মালিকি পরিবার মক্কার অন্যতম সম্মানিত পরিবার এবং বহু শতাব্দী ধরে মক্কার হারামে শিক্ষাদানকারী মহান পণ্ডিতদের জন্ম দিয়েছে। প্রকৃতপক্ষে, সৈয়দের পূর্বপুরুষদের মধ্যে পাঁচজন মক্কার হারামের মালিকি ইমাম ছিলেন। মুহাম্মদ ইবনে আলাভী আল-মালিকি মক্কায় জন্মগ্রহণ করেন। তাদের পরিবারের সুপরিচিত প্রকৃতির কারণে, তারা পবিত্র মসজিদে নিজেদের শিক্ষা দিতে পছন্দ করত।
শিক্ষা
তার পিতার নির্দেশে তিনি আকিদা, তাফসির, হাদিস, সীরাহ, ফিকাহ, উসূল, মুসতালাহ, নাহু ইত্যাদির বিভিন্ন ঐতিহ্যবাহী ইসলামী বিজ্ঞান অধ্যয়ন ও আয়ত্ত করেন। মক্কা এবং মদিনার পণ্ডিতরা, যাদের সকলেই তাকে এই বিজ্ঞানগুলি অন্যদের শেখানোর জন্য পূর্ণ ইজাযা প্রদান করেছিলেন। তিনি যাদের কাছ থেকে ইজাযা এবং প্রেষণের শৃঙ্খল অর্জন করেছিলেন তাদের মধ্যে রয়েছে: তার পিতা আলাভী ইবনে আব্বাস আল-মালিকি আল-হাসানী, আল-হাবিব আহমদ মাশহুর তাহা আল-হাদ্দাদ, হাসানাইন মাখলুফ, মুহাম্মদ আল-আরাবি আল-তাব্বানি, মুহাম্মদ হাফিদ আল-তিজানি, আমিন কুতবি, মোস্তফা রেজা খান এবং আরও অনেকে।
কর্মজীবন
তার বিরুদ্ধে সমালোচনা সত্ত্বেও, আল-মালিকি প্রাধান্য বজায় রেখেছিলেন। ১৯৯০-এর দশকের প্রথম দিকে ওহাবিবাদকে মোকাবেলা করার প্রয়াসে সৌদি আরব সরকার রাষ্ট্রের ধর্মীয় সমর্থনকে শক্তিশালী করার উপায় হিসেবে হিজাজ অঞ্চলে সুফিবাদের অনুশীলনকারীদের সমর্থন করা শুরু করে; আল-মালিকি কয়েক হাজার সমর্থক সহ রাষ্ট্রীয় পৃষ্ঠপোষকতায় হিজাজি সুফিবাদের স্ব-আরোপিত নেতা হয়ে ওঠেন।
মৃত্যু
তিনি ২০০৪ সালে মারা যান এবং তাকে মক্কায় সমাহিত করা হয়। তার মৃত্যুর পর সৌদি আরবের গণ্যমান্য ব্যক্তিরা তার পরিবারের প্রতি সমবেদনা জানান।
যুবরাজ আব্দুল্লাহ (ভবিষ্যত রাজা) -কে উদ্ধৃত করে বলা হয়েছে যে, আল-মালিকি "তার ধর্ম এবং দেশের প্রতি বিশ্বস্ত ছিলেন" যেমন একজন পশ্চিমা সাংবাদিক উল্লেখ করেছেন, "তার উত্তরাধিকারের পুনর্বাসন প্রায় সম্পূর্ণ হয়েছে।"
সাহিত্যকর্ম
আল-মালিকি বিভিন্ন ধর্মীয়, আইনী, সামাজিক এবং ঐতিহাসিক বিষয়ে লিখেছেন।
মেসিয়ার ৭৮
মেসিয়ার ৭৮ বা এম৭৮, যা এনজিসি ২০৬৮ নামেও পরিচিত, হল কালপুরুষ তারামণ্ডলের একটি প্রতিফলন নীহারিকা। ১৯৮০ সালে পিয়ের মেচেইন এটি আবিষ্কার করেন এবং একই বছর চার্লস মেসিয়ার তার ধূমকেতুর মতো বস্তুর ক্যাটালগে এটিকে অন্তর্ভুক্ত করেছিলেন।
এনজিসি ২০৬৪, এনজিসি ২০৬৭ এবং এনজিসি ২০৭১ অন্তর্ভুক্ত নীহারিকাগুলির একটি গ্রুপের মধ্যে এম৭৮ হল সবচেয়ে উজ্জ্বল বিচ্ছুরিত প্রতিফলন নীহারিকা। এই গ্রুপটি কালপুরুষ বি আণবিক মেঘ কমপ্লেক্সের অন্তর্গত এবং দূরে অবস্থিত। এম৭৮ সহজেই  ছোট দূরবীক্ষণ যন্ত্রের মাধ্যমে একটি ধোঁয়াটে প্যাচ হিসাবে দেখা যায় এবং এতে ১০তম এবং ১১তম মাত্রার দুটি তারা জড়িত। এই দুটি বি-টাইপ তারা, HD 38563 A এবং HD 38563 B, তাদের আলো প্রতিফলিত করে এম৭৮-এ ধুলোর মেঘকে দৃশ্যমান করার জন্য দায়ী।
এম৭৮ ক্লাউডে তারার একটি ক্লাস্টার রয়েছে যা অবলোহিত আলোতে দৃশ্যমান হয়। মাধ্যাকর্ষণ শক্তির কারণে, নীহারিকাতে আণবিক গ্যাস খণ্ডবিখণ্ড হয়ে গেছে, যা 5 সূর্য ভর পর্যন্ত ভর সহ তারা তৈরি করতে চলেছে।
হেইডি মেইন
হেইডি মেইন (চেরি হিল, নিউ জার্সি, সেপ্টেম্বর ২৭, ১৯৭৯) একজন মার্কিন পর্নোগ্রাফিক অভিনেত্রী।
লিন ফনট্যান
লিন ফনট্যান (৬ ডিসেম্বর ১৮৮৭ - ৩০ জুলাই ১৯৮৩) ছিলেন একজন ব্রিটিশ অভিনেত্রী। তিনি দ্য গার্ডসম্যান (১৯৩১) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ফনট্যানকে বিংশ শতাব্দীর মার্কিন মঞ্চের সেরা প্রধান অভিনেত্রীদের একজন হিসেবে গণ্য করা হয়। তাকে ও তার স্বামী আলফ্রেড লুন্টকে ১৯৭০ সালে বিশেষ টনি পুরস্কারে সম্মানিত করা হয়। তাদের দুজনের নামানুসারে ব্রডওয়ের লুন্ট-ফনট্যান থিয়েটারের নামকরণ করা হয়। তারা দুজনেই ১৯৬৫ সালে এমি পুরস্কার অর্জন করেন।
প্রারম্ভিক জীবন
ফনট্যান ১৮৮৭ সালের ৬ই ডিসেম্বর লন্ডনের উডফোর্ডে জন্মগ্রহণ করেন। তার প্রকৃত নাম লিলি লুইস ফনট্যান। তিনি ফরাসি ও আইরিশ বংশোদ্ভূত। তার পিতা জুল ফনট্যান ও মাতা ফ্রান্সেস এলেন থর্নলি। তার দুই বোন ছিল, তাদের মধ্যে একজন পরবর্তীকালে ইংল্যান্ডে ও অপরজন নিউজিল্যান্ডে বসবাস করতেন।
ব্যক্তিগত জীবন ও মৃত্যু
থাম্ব|বাম|১৯৫০ সালে লুন্ট ও ফনট্যান। ফনট্যান ১৯২২ সালে অভিনেতা আলফ্রেড লুন্টকে বিয়ে করেন। এই দম্পতির কোন সন্তান ছিল না।
লিন ফনট্যান ১৯৮৩ সালের ৩০শে জুলাই ৯৫ বছর বয়সে নিউমোনিয়ায় আক্রান্ত হয়ে উইসকনসিন অঙ্গরাজ্যের জেনেসি ডিপোর টেন চিমনিসে মৃত্যুবরণ করেন। তাকে উইসকনসিনের মিলওয়াউকির ফরেস্ট হোম সেমাট্রিতে তার স্বামী লুন্টের পাশে সমাহিত করা হয়।
পিচ
পিচ (Prunus persica) তারিম বেসিন এবং কুনলুন পর্বতমালার উত্তর ঢালু অঞ্চলের মধ্যবর্তী উত্তর-পশ্চিম চীনা অঞ্চলের একটি পাতলা গাছ, যা এখানে প্রথম চাষ করা হয়েছিল। এর জন্মস্থান উত্তর চীন হিসাবে বিবেচিত হয়। পিচ ফলটি শীতপ্রধান এলাকায় ভালো জন্মে। ইংরেজি নাম Peach, এই নামেই এদেশেও পরিচিত হয়ে উঠেছে। পিচ গাছ মাঝারি আকারের বৃক্ষ, পাতা অনেকটা ডালিম পাতার মতো দেখতে। পাতার গোড়ায় অনেক ছোট ছোট পাতা থাকে। ফুলের রঙ লাল বা গোলাপি। ফল দেখতে ডিম্বাকার তবে মুখটা আমের মতো বাকানো ও সুচালো। কাঁচা ফলের রঙ সবুজ পাকলে হালকা হলুদের ওপর লাল আভা সৃষ্টি হয়। কাঁচা ফল শক্ত, খোসা খসখসে। কিন্তু পাকলে নরম হয়ে যায় ও টিপ দিলে সহজে ভেঙে যায়। পাকা ফলের রসালো শাঁস হালকা হলুদ ও ভেতরের দিকে লাল, শাঁসের স্বাদ টক। ফলের মধ্যে খয়েরি রঙের একটা শক্ত বিচি থাকে। পিচ ফল পাকে মে - জুন মাসে। পিচ ফল এক কেজি ফল থেকে প্রায় ৪৭০ ক্যালরি শক্তি পাওয়া যায়। সাভার, গাজীপুর, সৈদয়পুর, নীলফামারী, দিনাজপুর, চট্টগ্রাম ইত্যাদি এলাকায় বেশ কিছু পীচ ফলের গাছ চোখে পড়ে।দেশের বিভিন্ন স্থানে পিচ ফল নিয়ে গবেষণা শুরু হয়েছে।
সুবিধা
এই ফলগুলিতে কুইনিক, টারটারিক, সাইট্রিক এবং ম্যালিক সহ ভিটামিন, চিনি, প্যাকটিন এবং জৈব অ্যাসিডগুলির পরিমাণ বেশি। প্যাকটিনস এবং অ্যান্টিঅক্সিড্যান্টগুলি শরীরকে বার্ধক্য থেকে রক্ষা করে। বি ভিটামিনগুলির উচ্চ উপাদান, এ, পিপি, কে, সি, ই, পটাসিয়াম, ম্যাগনেসিয়াম, আয়রন,, ক্যালসিয়াম, ফ্লোরিন, ম্যাঙ্গানিজ, সেলেনিয়াম,  ফসফরাস সহ খনিজগুলির মোটামুটি বড় তালিকা অ্যালুমিনিয়াম, সালফার রক্তাল্পতা সহ বিভিন্ন রোগ প্রতিরোধে অবদান রাখে। চিকিত্সকরা রক্তাল্পতা এবং কার্ডিয়াক অ্যারিথমিয়াস, গ্যাস্ট্রোইনটেস্টাইনাল রোগগুলি, নিউরোডার্মাটাইটিস, হাঁপানি, ফ্লু এবং আরও অনেক রোগের জন্য পিচের রস লিখে দেন। পিচ ফলের মধ্যে থাকা আয়োডিন থাইরয়েড গ্রন্থিকে স্বাভাবিক করতে সহায়তা করে যা দেহের প্রতিরোধ ব্যবস্থা জন্য দায়ী।এছাড়াও পিচ এর বহুবিধ ঔষধি ব্যাবহার লক্ষ্য করা যায়। পিচ তেল বীজ থেকে প্রাপ্ত হয়, যা প্রসাধনী এবং ওষুধ তৈরিতে ব্যবহৃত হয়।
জাকির হুসেইন (তবলা বাদক)
প্রাথমিক জীবন ও শিক্ষা
হুসেইন ভারতের মুম্বাইয়ে ১৯৫১ সালের ৯ই মার্চ তারিখে জন্মগ্রহণ করেন।. তিনি "মাহিম সেন্ট মাইকেল হাই স্কুলে" পড়াশোনা করেন এবং "সেন্ট জেভিয়ার্স" মুম্বাই থেকে স্নাতকোত্তর ডিগ্রী অর্জন করেন।
হাসসান আল-বলকিয়াহ মসজিদ, মেনতিরি
হাসসান আল-বলকিয়াহ মসজিদ (মসজিদ হাসসান আল-বলকিয়াহ) হলো ব্রুনাইয়ের ব্রুনাই–মুয়ারা জেলার মেনতিরি নামক স্থানে অবস্থিত একটি মসজিদ।
ইতিহাস
২০১৭ সালের ২রা মে তারিখে এই মসজিদটির নির্মাণকাজ শুরু হয়েছিল, যার তিন দিন পরে ভিত্তিপ্রস্তর স্থাপন করা হয়েছিল। ব্রুনাইয়ের সুলতান হাসসান আল-বলকিয়াহর নির্দেশে এই মসজিদটি এর পূর্ববর্তী মাসের ৫ তারিখে আগুনে ধ্বংস হয়ে যাওয়া পূর্বে বিদ্যমান মসজিদ, কাম্পং মেনতিরি জাতীয় আবাসন প্রকল্প মসজিদটির পরিবর্তিতে নির্মান করা হয়েছিল।  নির্মাণ কাজ মাত্র ৪৯ দিনের মধ্যে শেষ হয়েছিল।  ২০১৭ সালের ২৩শে জুন তারিখে জুমার নামাজের পরে সুলতান মসজিদটির আনুষ্ঠানিকভাবে উদ্বোধন করেছিলেন।
কাঞ্জিকুলি
কাঞ্জিকুলি (Kanjikkuzhi) ভারতের কেরালা রাজ্যের আলেপ্পি জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে কান্জিক্কুযি শহরের জনসংখ্যা হল ২২,০৭৬ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৮৬%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৮৪%। সারা ভারতের সাক্ষরতার হার ৫৯.৫%, তার চাইতে কান্জিক্কুযি এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
শ্যাম চক রেলওয়ে স্টেশন
শ্যাম চক রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পশ্চিম মেদিনীপুর জেলায়  অবস্থিত। স্টেশনটি শ্যাম চক এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৯৫ কি.মি. দূরে স্টেশনটি অবস্থিত।
ইতিহাস
শ্যাম চক রেলওয়ে স্টেশনটি পশ্চিমবঙ্গের শ্যাম চক রেলওয়ে স্টেশন রোড, শ্যাম চক তে অবস্থিত। স্টেশন কোড হল (এসএমসিকে)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি মাদপুর এবং বালিচক এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল এবং সাঁতরাগাছি-খড়গপুর লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
মারিয়া গ্যাব্রিয়েলা বান্দা
মারিয়া গ্যাব্রিয়েলা বান্দা ল্যাপেজ (জন্মঃ ১৬ নভেম্বর ১৯৬৯) একজন মেক্সিকান রাজনীতিবিদ। তিনি ন্যাশনাল অ্যাকশন পার্টির সঙ্গে যুক্ত। ২০১২ সালে তিনি গুয়ানাহুয়াতোর হতে নির্বাচিত মেক্সিকো কংগ্রেসের ৬১তম আইনসভার নিম্নকক্ষ কামারা দে ডিপুতাদোজ(অনুঃ উপনেতাদের কক্ষ)-এ একজন একজন উপনেতা দায়িত্ব পালন করেছিলেন।
ঘোগাদহ ইউনিয়ন
ঘোগাদহ ইউনিয়ন বাংলাদেশের রংপুর বিভাগের কুড়িগ্রাম জেলার কুড়িগ্রাম সদর উপজেলার অন্তর্গত একটি ইউনিয়ন।
আয়তন ও জনসংখ্যা
গ্রামের সংখ্যা: ৫৭টি মৌজার সংখ্যা: ০৭টি মোট জনসংখ্যা: পুরুষ- ১৭০৩০ জন, মহিলা- ১৫৭০৫ জন, মোট=৩২,৭৩৫ জন।
ওয়ার্ড সংখ্যাঃ ৯টি।
১নং ওয়ার্ডঃ
মহিলা ভোটার - ১২৯৯
পুরুষ ভোটার - ১৩৬০
২নং ওয়ার্ডঃ
মহিলা ভোটার - ৯৭০
পুরুষ ভোটার - ১০৩৪
৩নং ওয়ার্ডঃ
৪নং ওয়ার্ডঃ
মহিলা ভোটার - ১১৫৫
পুরুষ ভোটার - ১১৪৮
৫নং ওয়ার্ডঃ
পুরুষ ভোটার - ৮৫৮
৬নং ওয়ার্ডঃ
মহিলা ভোটার - ১০৪৪
পুরুষ ভোটার - ১০৬৪
৭নং ওয়ার্ডঃ
মহিলা ভোটার - ৬৬১
পুরুষ ভোটার - ৬৬২
৮নং ওয়ার্ডঃ
মহিলা ভোটার - ৭৯০
পুরুষ ভোটার - ৭৯৩
৯নং ওয়ার্ডঃ
মহিলা ভোটার - ৩৯৭
পুরুষ ভোটার - ৪০০
সূত্রঃ ভোটার তালিকা প্রকাশঃ 12/10/2021ইং
শিক্ষা
শিক্ষার হার: ৩০% শিক্ষা প্রতিষ্ঠান:
বহিঃসংযোগ
ওয়েবসাইট
মুণ্ডমালা
মুণ্ডমালা (मुण्डमाला, ), বা কপালমালা বা রুন্দমালা হলো হিন্দু প্রতীকীবাদ এবং তিব্বতীয় বৌদ্ধ প্রতীকীবাদে বিচ্ছিন্ন মানুষের মাথা বা খুলির মালা।
হিন্দুধর্মে, মুণ্ডমালা হল হিন্দু দিব্য মাতা এবং দেবতা শিবের ভয়ঙ্কর দিকগুলির একটি বৈশিষ্ট্য; বৌদ্ধধর্মে, এটি তিব্বতীয় বৌদ্ধধর্মের ক্রুদ্ধ দেবতাদের দ্বারা পরিধান করা হয়।
শিব
দেবতা শিব এবং তার উগ্র প্রকাশগুলিকে প্রায়শই মুণ্ডমালা পরিহিত অবস্থায় চিত্রিত করা হয়; শিব ভস্মে আবৃত এবং মাথার খুলি তাকে শোভিত করে। পাহাড়ি চিত্রগুলি প্রায়শই শিবের পরিবারের মুণ্ডমালা তৈরির ছবি দেয়। শিবের পুত্র কার্তিক তাকে (শিব) বা তার সহধর্মিণী পার্বতীকে একটি মাথা হস্তান্তর করতে সাহায্য করে, যখন পরেরটি তাদের সুতো দিয়ে বাঁধে। অন্য দৃশ্যে দেখানো হয়েছে যে বাবা-মা মুণ্ডমালা তৈরি করছেন, যখন কার্তিক এবং তার ভাই গণেশ কাছাকাছি খেলা করছেন।
শিবের উগ্র প্রকাশ, ভৈরব (ভয়ঙ্কর) এবং সেইসাথে বতুক-ভৈরবের মতো ভৈরবের বিভিন্ন রূপকে মুণ্ডমালা পরা অবস্থায় চিত্রিত করা হয়েছে। মুণ্ডমালা পরিহিত শিবের অন্যান্য উগ্র রূপের মধ্যে রয়েছে  বীরভদ্র, গজাসুরসংহার (হাতির দানবকে হত্যাকারী) এবং আট-বাহুযুক্ত অঘোরমূর্তি।
প্রতীকীবাদ
মুণ্ডমালার বাহান্ন বা বাহান্নটি মাথা বা খুলি কালীর মূর্তিতে সংস্কৃত বর্ণমালার বর্ণের প্রতীক হিসাবে বর্ণনা করা হয়েছে, এইভাবে পরিধানকারী কালীকে শব্দ ব্রহ্ম হিসাবে বোঝায়, চূড়ান্ত বাস্তবতা ধ্বনি হিসেবে স্বীকৃত এবং পবিত্র শব্দাংশের আদি ধ্বনি ওঁ। অন্য ব্যাখ্যা মুণ্ডমালাকে যুদ্ধে পরিধানকারী দেবী কর্তৃক নিহত শত্রুদের মাথা এবং রাক্ষসদের প্রতীক হিসাবে যুক্ত করে। ছিন্নমস্তার মূর্তিচিত্রের প্রেক্ষাপটে মুণ্ডমালা সময় এবং মৃত্যুর ভয়ের বিরুদ্ধে তার বিজয়কে নির্দেশ করে।
শিবের মূর্তিতত্ত্বে, মুণ্ডমালা মানব অস্তিত্বের ক্রমাগত সৃষ্টি ও ধ্বংস চক্রকে প্রতিনিধিত্ব করে।
বৌদ্ধ মূর্তিশিল্প
তিব্বতি শিল্পে, ধর্মপাল সহ বিভিন্ন ক্রুদ্ধ দেবতারা মুণ্ডমালা, পাঁচটি খুলির মুকুট এবং মানুষের বা পশুর চামড়া পরিধান করে। অক্ষোভ্য এর প্রকাশগুলি সাধারণত ভয়ঙ্কর এবং মুণ্ডমালার পাশাপাশি মাথার খুলি ও সর্প পরিহিত চিত্রিত করা হয়। এর মধ্যে রয়েছে অচল, হেরুকা,  চক্রসম্বর ও যমান্তক। মহাকাল, যিনি হিন্দু শিবের কাছ থেকে গৃহীত ছিলেন তিনিও মুণ্ডমালা পরিধান করেন। হেবজ্র এবং তার ভয়ঙ্কর উদ্দীপনাগুলিও মুণ্ডমালাকে পূজা করে।
ক্রুদ্ধ বৌদ্ধ দেবী যেমন মারীচী, বজ্রবরাহী, গুহ্যেশ্বরী ও ডাকিনী কে মুণ্ডমালা পরিহিত চিত্রিত করা হয়েছে।
কুমারী, নেপালে দেবী হিসাবে পূজিত মেয়ে, বৌদ্ধদের দ্বারা বজ্রবরাহীর সাথে চিহ্নিত। তিনি রৌপ্য মুণ্ডমালা পরিধান করেন যা বজ্রবরাহী এবং তার হিংস্র স্বভাবের পরিচয় বহন করে।
হিন্দু প্রতীকীবাদের মতো, বৌদ্ধ প্রতীকীবাদেও মুণ্ডমালা সংস্কৃত বর্ণমালার প্রতীক। চক্রসম্বারের মূর্তিতে, এটি "অসাধারণ চেহারা পরিত্যাগ" এবং সেইসাথে তার স্ত্রী বজ্রবরাহীর সাথে তার মিলনের প্রতীক (যখন তার সাথে চিত্রিত হয়)।
নিংশিয়া
নিংশিয়া (نٍ ﺷﯿَا ﺧُﻮِ ذُﻮْ ذِ جِ ﺛُﻮْ), যার সরকারী নাম নিংশিয়া হুয়েই স্বায়ত্বশাসিত অঞ্চল, গণপ্রজাতন্ত্রী চীনের একটি স্বায়ত্বশাসিত অঞ্চল। এটি দেশটির উত্তর-পশ্চিম অংশে অবস্থিত।  অতীতে এটি চীনের একটি প্রদেশ ছিল। ১৯৫৪ সালে এটিকে কানসু প্রদেশের অন্তর্ভুক্ত করে নেয়া হলেও ১৯৫৮ সালে কানসু থেকে এটিকে আলাদা করা হয় এবং হুয়েই জাতির লোকদের একটি স্বায়ত্বশাসিত অঞ্চল হিসেবে এটিকে প্রতিষ্ঠিত করা হয়। হুয়েই জাতি চীনের ৫৬টি সরকারীভাবে স্বীকৃত জাতিগুলির একটি। চীনের হুয়েই জাতির প্রায় ২০% লোক নিংশিয়া অঞ্চলে বাস করে।
নিংশিয়ার পূর্বে শাআনশি, দক্ষিণে ও পশ্চিমে কানসু এবং উত্তর অন্তর্দেশীয় মঙ্গোলিয়া। এর আয়তন প্রায়. । এটি মূলত একটি জনবিরল, মরুপ্রায় অঞ্চল। এর কিছু অংশ লোয়েস মালভূমি এবং অন্য অংশ পীত নদীর বিশাল সমভূমিতে পড়েছে। এর উত্তর-পূর্ব সীমানা দিয়ে চীনের মহাপ্রাচীর চলে গেছে। বিগত বছরগুলিতে এখানে একটি বৃহৎ খাল ব্যবস্থা তৈরি করা হয়েছে। ভূমি অধিকরণ এবং সেচ প্রকল্পের কারণে কৃষিকাজ বৃদ্ধি পেয়েছে।
জগৎবল্লভপুর বিধানসভা কেন্দ্র
জগৎবল্লভপুর (বিধানসভা কেন্দ্র) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র।
এলাকা
সীমানা পুনর্নির্ধারণ কমিশনের নির্দেশিকা অনুযায়ী, ১৮০ নং জগৎবল্লভপুর বিধানসভা কেন্দ্রটি জগৎবল্লভপুর সমষ্টি উন্নয়ন ব্লক এর গ্রাম পঞ্চায়েত গুলি যেমন বড়্গাছিয়া-১, বড়্গাছিয়া-২, হাঁটাল, অনন্তবাটি, জগৎবল্লভপুর-১, জগৎবল্লভপুর-২, পাতিহাল, শঙ্করহাটি-১, শঙ্করহাটি-২, শিয়ালডাঙ্গা ও মাজু যুক্ত হয় এবং বেগড়ি, ডোমজুর, দক্ষিণ ঝাঁপড়দহ, উত্তর ঝাঁপড়দহ, পার্বতীপুর, রুদ্রপুর ও মাকরদহ-১ গ্রাম পঞ্চায়েত গুলি ডোমজুর সমষ্টি উন্নয়ন ব্লকের অংশ যুক্ত হয়। জগৎবল্লভপুর বিধানসভা কেন্দ্র ২৭ নং শ্রীরামপুর লোকসভা কেন্দ্রের অন্তর্গত।
সপ্তদ্বীপ
দ্বীপ (द्वीप) হিন্দু সৃষ্টিতত্ত্বে একটি শব্দ। পুরাণ পৃথিবী সাতটি দ্বীপে বিভক্ত বলে বর্ণনা করে
এই দ্বীপসমূহ পৃথিবীতে বিদ্যমান, প্রতিটি দ্বীপ একটি সমুদ্র দ্বারা বেষ্টিত৷ দ্বীপ পরিভাষাটি মহাজগতের সাতটি স্থানকে বোঝাতেও ব্যবহৃত হয়।
হিন্দুধর্মের ভূ-কেন্দ্রিক নকশায়, সাতটি দ্বীপ মেরু পর্বত এর চারদিক ঘিরে বিদ্যমান। মেরু পর্বত জম্বুদ্বীপ এর কেন্দ্রে অবস্থিত। দ্বীপ শব্দটি কখনও কখনও দেবতাদের আবাস বোঝাতেও ব্যবহৃত হয়, যেমন মণিদ্বীপ।
দ্বীপ শব্দটি সংস্কৃত শব্দ দ্বি (দুই) এবং অপ্ (জল) দ্বারা গঠিত হয়েছে। যার অর্থ অর্থ "দুই দিকে জল দ্বারা আবৃত কোনো স্থান"।
বিবরণ
মৎস্য পুরাণ এবং ভাগবত পুরাণ অনুসারে, পৃথিবী সাতটি দ্বীপে বিভক্ত, যাকে সপ্ত-দ্বিপ (সাতটি দ্বীপ) বলা হয়। মহাভারত অনুসারে দ্বীপগুলির নাম হলো :
ব্রিটিশ পণ্ডিত বেঞ্জামিন ওয়াকার সপ্তদ্বীপের নিম্নোক্ত বিবরণ প্রদান করেছেন: মহাকাশীয় অঞ্চলগুলির নীচে, এই সাতটি কেন্দ্রীভূত বলয়াকার দ্বীপ দ্বারা  পৃথিবী সাজানো হয়েছে।
সবচেয়ে বাইরের সমুদ্রের সীমানায় লোকালোক নামে একটি ভূমি আছে, যা অন্ধকারের জগত থেকে পরিচিত পৃথিবীকে আলাদা করে। এই রাজ্যে দশ হাজার যোজন উঁচু পর্বতমালা রয়েছে। ব্রহ্মাণ্ড নামে পরিচিত মহাজাগতিক অণ্ড এই অন্ধকারের ওপারে, সমস্ত সৃষ্টিকে জড়িয়ে ধরেছে।
ব্রহ্ম পুরাণ
ব্রহ্মপুরাণ সপ্ত-দ্বিপকে নিম্নোক্তভাবে বর্ণনা করে:
"হে ব্রাহ্মণগণ, এই পৃথিবীতে সাতটি দ্বীপ আছে। যেগুলি হলো- জম্বু, প্লক্ষ, শাল্মলী, কুশ, ক্রৌঞ্চ, শাক এবং পুষ্কর। এগুলো সপ্ত সমুদ্র যথা লোনা সাগর, আখের রসের সমুদ্র, সুরা, ঘি, দই, দুধ ও মিষ্টি জল দ্বারা বেষ্টিত।
জম্বুদ্বীপ মাঝখানে অবস্থিত। হে নেতৃস্থানীয় ব্রাহ্মণগণ,এর কেন্দ্রে সুবর্ণময় মেরু পর্বত অবস্থিত।"
চৈতন্য চরিতামৃত
বাংলা পাঠ্য চৈতন্য চরিতামৃত দ্বীপ শব্দটিকে নিম্নলিখিত পদ্ধতিতে বর্ণনা করে:
"'গ্রহগুলি' কে বলা হয় দ্বীপ। বাইরের মহাকাশ বাতাসের সমুদ্রের মতো। জলাবদ্ধ সাগরে যেমন দ্বীপ আছে, মহাকাশরূপ মহাসাগরের এই গ্রহগুলিকে বলা হয় দ্বীপ বা মহাকাশের দ্বীপ। — চৈতন্য চরিতামৃত মধ্য ২০/২১৮, তাৎপর্য"
শেখ ফজলুল হক মনি স্টেডিয়াম
শেখ ফজলুল হক মনি স্টেডিয়াম বাংলাদেশের একটি জেলা পর্যায়ের স্টেডিয়াম। স্টেডিয়ামটি গোপালগঞ্জ পুরাতন স্টেডিয়াম নামেও পরিচিত। স্টেডিয়ামটি গোপালগঞ্জ জেলার গোপালগঞ্জ পৌরসভায় জেলা আদালতের দক্ষিণ-পূর্ব পাশে কোর্ট মসিজদ এলাকায় অবস্থিত। প্রথমত এই ভেন্যুটি গোপালগঞ্জ জেলা স্টেডিয়াম নামে তৈরী হলেও পরবর্তীতে বাংলাদেশের প্রয়াত রাজনীতিবিদ ও সাংবাদিক শেখ ফজলুল হক মনি স্মরণে এই স্টেডিয়ামের নাম পরিবর্তন করা হয়। এই স্টেডিয়ামে বাংলাদেশের জাতীয় দিবস সমূহে কুচকাওয়াজ এবং পেশাদার ফুটবল খেলা ও বয়স ভিত্তিক প্রতিযোগিতা নিয়মিত অনুষ্ঠিত হয়। স্টেডিয়ামটি বাংলাদেশ প্রিমিয়ার লীগ(বিপিএল)-এ ব্যবহৃত সপ্তম ভেন্যু । বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদে র অধিভুক্ত ও জেলা ক্রীড়া সংস্থার তত্বাবধায়নে রয়েছে।
বিশেষত্ব
মাঠ আয়তাকার হওয়ায় এই স্টেডিয়ামটি কেবলমাত্র ফুটবল ম্যাচের জন্য বহুল ব্যবহৃত হয়। স্টেডিয়ামের উত্তর-পূর্ব ও দক্ষিণ-পশ্চিম পাশে গ্যালারীর পরিবর্তে খোলা স্থান রয়েছে। উত্তর-পূর্বাংশে একটি ঢালাই করা ছোট কোর্ট রয়েছে যা ভলিবল খেলার জন্য ব্যবহৃত হয়।
নিয়মিত আয়োজন
স্টেডিয়ামটিতে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, শরীরচর্চা প্রদর্শনী এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয় ।
বাংলাদেশ প্রিমিয়ার লীগ ভেন্যু
বাংলাদেশ প্রিমিয়ার লীগ(বিপিএল)-এ ঢাকার বাইরের ভেন্যুগুলির মধ্যে এই ভেন্যুটি দর্শকপ্রিয় । এই ভেন্যুটি ২০১২-১৩ মৌসুমে প্রথম বারের মত বিপিএল-এর জন্য মনোনীত হয় । বিপিএল ফুটবল ক্লাব মুক্তিযোদ্ধা সংসদ ক্রীড়া চক্র ঐ মৌসুমে এই ভেন্যুকে তাদের 'হোম গ্রাউন্ড' হিসেবে ব্যবহার শুরু করে, পরবর্তীতে ২০১৩-১৪ ২০১৬ ও ২০১৮-১৯  মৌসুমেও এই ভেন্যুটি ব্যবহৃত হয়েছে   ।
ধারণ ক্ষমতা
স্টেডিয়ামটির গ্যালারী ও প্যাভেলিয়ন বর্তমানে ৫,০০০ দর্শক ধারণ করতে পারে । তবে উত্তর-পূর্ব ও দক্ষিণ-পশ্চিম পাশে গ্যালারী সম্প্রসারণ করা হলে ধারণ ক্ষমতা ৮,০০০-এ উন্নীত হবে।
টেফ্রোসিয়া
টেফ্রোসিয়া (Tephrosia) হচ্ছে Fabaceae পরিবারের একটি গণের নাম। গণের নামটি এসেছে গ্রিক ভাষার শব্দ τεφρος (টেফ্রোস) থেকে যার অর্থ "ছাই-রঙা," যা মূলত এদের ধূসর পাতার ট্রাইকোমগুলোকে নির্দেশ করে।
কেলি ম্যাককার্টি
কেলি ম্যাককার্টি (লিবারেল, কানসাস, সেপ্টেম্বর ৬, ১৯৬৯) একজন মার্কিন টেলিভিশন অভিনেত্রী, পর্নোগ্রাফিক অভিনেত্রী এবং মডেল যিনি মিস ইউএসএ ১৯৯১ -এর মুকুট লাভ করেছিলেন।
রেটিনল
ভিটামিন এ হলো মূলত রেটিনল নামক রাসায়নিক যৌগ যা ডায়েট সহায়ক হিসাবে ব্যবহার হয়। ভিটামিন এ আবিষ্কার হয় ১৯৩১ সালে এবং প্রথম পৃথকীকরণ ও তৈরি হয় যথাক্রমে ১৯৩২ ও ১৯৪৭ সালে।
প্রয়োজনের পরিমান
পূর্ণবয়স্কের খাদ্যে নিম্নসীমা:দৈনিক অন্তত ৭০০(মহিলা) ও ৯০০(পুরুষ) মাইক্রোগ্রাম পূর্ণবয়স্কের খাদ্যে উর্দ্ধসীমা:দৈনিক সর্বাধিক ৩০০০(মহিলা ও পুরুষ) মাইক্রোগ্রাম
শরীরগত ক্রিয়া
রেটিনল জারিত হয়ে রেটিনাল ও রেটিনোয়িক অ্যাসিড তৈরি হয়।
অভাবজনিত রোগ
১। রাতকানা ( চোখে কম দেখা )
রাতকানা রোগ বা রাত্র্যান্ধতা
ভিটামিন "এ" এর অভাবে রাতকানা রোগ হয়ে থাকে। রাতকানা রোগীরা দিনের আলোতে স্বাভাবিক ভাবেই  চলাচল  করতে পারে  কিন্তু  রাতের বেলা  অনেক সময়ে সমস্যা হয়। অনেকে একেবারে দেখে না আবার  অনেকে ভুল দেখে ।
খ্রিস্টান ডেমোক্রেটিক মহিলা লিগ
খ্রিস্টান ডেমোক্রেটিক মহিলা লিগ (Christian Democratic Women's League) হল সুইডেনের খ্রিস্টান ডেমোক্রেটিক পার্টির মহিলা শাখা। সংগঠনটি ১৯৮২ সালে প্রতিষ্ঠিত হয়েছিল এবং লিঙ্গ সমতা উন্নীত করতে এবং সমাজে নারীর অবস্থান উন্নীত করার জন্য কাজ করছে। সংগঠনটি, যার সদস্যপদ উভয় লিঙ্গের জন্য উন্মুক্ত, সক্রিয়ভাবে রাজনৈতিক কাজে নারীদের আগ্রহ ও সমর্থনের জন্য কাজ করছে। ২০০৫ সালের শেষের দিকে, সংগঠনটির সদস্য ছিল ২২৭০ জন।
মোগলবাসা ইউনিয়ন
মোগলবাসা ইউনিয়ন বাংলাদেশের রংপুর বিভাগের কুড়িগ্রাম জেলার কুড়িগ্রাম সদর উপজেলার অন্তর্গত একটি ইউনিয়ন।
আয়তন ও জনসংখ্যা
গ্রামের সংখ্যা: ২৪টি মৌজার সংখ্যা: ০৭টি মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা ১৯,৯৯৫ জন (প্রায়)।
শিক্ষা
শিক্ষার হার: ৪৫% (২০১০ এর জরীপ অনুযায়ী) শিক্ষা প্রতিষ্ঠান:
বহিঃসংযোগ
ওয়েবসাইট
ভারতকে কেন্দ্র করে সংঘটিত যুদ্ধসমূহ
এই তালিকাটিতে ভারতকে কেন্দ্র করে সংঘটিত যুদ্ধসমূহের নাম উল্লেখ করা হয়েছে।
স্ফুলিঙ্গ (কাব্যগ্রন্থ)
থাম্ব|স্ফুলিঙ্গ-রবীন্দ্রনাথ ঠাকুর স্ফুলিঙ্গ হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯৪৫ সালে প্রকাশিত হয়। এর প্রকাশক ছিলেন শ্রীপুলিনবিহারী সেন। উল্লেখ্য যে, রবীন্দ্রনাথের "লেখন" কাব্যগ্রন্থটি "স্ফুলিঙ্গ" নামে প্রকাশিত হবার কথা ছিল। কিন্তু পরে দুটিই আলাদা গ্রন্থরূপে প্রকাশ পায়।     এই গ্রন্থের প্রবেশক কবিতাটি "লেখন" থেকে গৃহীত হয়েছে।
বানৌজা ধলেশ্বরী
বাংলাদেশ নৌবাহিনী জাহাজ (সংক্ষেপেঃ বানৌজা) ধলেশ্বরী বাংলাদেশ নৌবাহিনীর একটি ক্যাসল-শ্রেণীর ক্ষেপণাস্ত্রবাহী কর্ভেট। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
ইতিহাস
বানৌজা ধলেশ্বরী ২০১১ সালের নভেম্বরে ল্যাংকাউই ইন্টারন্যাশনাল মেরিটাইম অ্যান্ড অ্যারোস্পেস এক্সিবিশন ২০১১ (লিমা-২০১১) এ যোগ দিতে মালয়েশিয়া যায়।
২০১৩ সালে, জাহাজটি একটি অভ্যন্তরীণ নৌ মহড়ায় চারটি সি-৭০৪ জাহাজ বিধ্বংসী ক্ষেপণাস্ত্র নিক্ষেপ করে এবং তাদের চারটিই সফলভাবে তাদের লক্ষ্যবস্তুতে আঘাত করে।
২০১৫ সালের ১৯ থেকে ২১ মে সিঙ্গাপুরে অনুষ্ঠিত ইন্টারন্যাশনাল মেরিটাইম ডিফেন্স এক্সিবিশন (আইএমডিইএক্স) এশিয়া-২০১৫-এ অংশ নিতে জে জাহাজটি ৮ মে বাংলাদেশ ত্যাগ করে। জাহাজটি ২০১৫ সালে মার্কিন যুক্তরাষ্ট্রের নৌবাহিনীর সাথে বার্ষিক দ্বিপাক্ষিক মহড়া কো-অপারেশন অ্যাফ্লোট রেডিনেস অ্যান্ড ট্রেনিং (ক্যারেট) এ অংশ নিয়েছিল।
বানৌজা ধলেশ্বরী ভারতের আন্দামান ও নিকোবর দ্বীপপুঞ্জে ৬ মার্চ থেকে ১৩ মার্চ, ২০১৮ পর্যন্ত অনুষ্ঠিত বহুজাতিক সামুদ্রিক মহড়া, দশম অনুশীলন মিলানে অংশ নিয়েছিল। জাহাজটি ২০১৮ সালের ৩ মার্চ চট্টগ্রাম থেকে পোর্ট ব্লেয়ারের উদ্দেশ্যে রওনা হয়।
২৪ জানুয়ারি, ২০১৯ তারিখে বানৌজা ধলেশ্বরী ১৪তম আন্তর্জাতিক প্রতিরক্ষা প্রদর্শনী ও সম্মেলন (আইডিইএক্স)-২০১৯ এবং ৫ম নৌ প্রতিরক্ষা প্রদর্শনী (এনএভিডিইএক্স)-২০১৯-এ অংশ নিতে সংযুক্ত আরব আমিরাতের উদ্দেশ্যে মোংলা ত্যাগ করে। জাহাজটি ১২ মার্চ, ২০১৯ এ দেশে ফিরে আসে।
বৈশিষ্ট্য ও যান্ত্রিক কাঠামো
বানৌজা ধলেশ্বরী জাহাজটির দৈর্ঘ্য, প্রস্থ এবং গভীরতা । জাহাজটির পূর্ণ অবস্থায় ওজন । জাহাজটিতে রয়েছে ২টি  ক্ষমতা সম্পন্ন রাস্টন ১২আরকেসি ডিজেল ইঞ্জিন। যার ফলে জাহাজটি সর্বোচ্চ  গতিতে চলতে সক্ষম। এছাড়াও জাহাজটি  গতিতে  সমুদ্র এলাকা জুড়ে টহল কার্যক্রম পরিচালনা করতে সক্ষম। এছাড়াও, জাহাজটিতে হেলিকপ্টার অবতরণের জন্য ডেক ল্যান্ডিং এর ব্যবস্থা রয়েছে।
রণসজ্জা
বানৌজা ধলেশ্বরী জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:
সায়ক চক্রবর্তী
সায়ক চক্রবর্তী (জন্ম: ২৭ সেপ্টেম্বর ১৯৯৪) একজন বাংলা অভিনেতা যিনি বাংলা চলচ্চিত্র এবং ধারাবাহিকে কাজ করেন। তিনি মহাপ্রভু শ্রী চৈতন্য নামের একটি পৌরাণিক ধারাবাহিক এবং করুনাময়ী রানী রাসমণি নামক একটি ঐতিহাসিক ধারাবাহিকে অভিনয় করার জন্য খ্যাত। সহযোগী শিল্পী হিসাবে তিনি টানা ২০টি টিভি ধারাবাহিকে কাজ করেছেন। তিনি বাওয়ালি আনলিমিটেড (২০১২) এবং দ্য লাইট: স্বামী বিবেকানন্দ (২০১৩)-এর মতো ছবিতেও কাজ করেছেন। ২০২০ সালে, তিনি নন্দিতা রায় পরিচালিত বেলা শুরু নামক একটি পারিবারিক নাটকে অভিনয় করেন।
লধা রামজী
রামজী লধা নকুম (लढा रामजी; জন্ম: ১০ ফেব্রুয়ারি, ১৯০০ - মৃত্যু: ২০ ডিসেম্বর, ১৯৪৮) তৎকালীন ব্রিটিশ ভারতের গুজরাতের পিধার এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩৩ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে পশ্চিম ভারত দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন লধা রামজী।
প্রথম-শ্রেণীর ক্রিকেট
আলফ্রেড হাই স্কুলে অধ্যয়ন করেন। পাঞ্জাবের ফাস্ট বোলার গুলাম নবিকে অনুসরণ করে বোলিং কর্মে অগ্রসর হয়েছিলেন। ১৯২৩-২৪ মৌসুম থেকে ১৯৩৫-৩৬ মৌসুম পর্যন্ত লধা রামজী’র প্রথম-শ্রেণীর খেলোয়াড়ী জীবন চলমান ছিল। জ্যেষ্ঠ ভ্রাতা অমর সিংয়ের সাথে তুলনান্তে লম্বাটে গড়নের ও মজবুত ধরনের ফাস্ট-মিডিয়াম বোলার ছিলেন। প্রায় সকল খেলাতেই বোলিং উদ্বোধনে নামতেন। বোম্বে চতুর্দলীয় প্রতিযোগিতায় হিন্দু দলের পক্ষে খেলে উল্লেখযোগ্য সফলতা পেয়েছিলেন। এক দশকের অধিক সময় প্রথম-শ্রেণীর খেলোয়াড়ী জীবন চলমান ছিল। ১৮.৮০ গড়ে ১১১ উইকেট পেয়েছেন।
১৯৩১-৩২ মৌসুমে ফ্রিলুটার্স দলের পক্ষে খেলেন। নিজামস স্টেট রেলওয়ে এ দলের বিপক্ষে খেলায় তিনি ৮/১৪ ও ৪/৩২ পেয়েছিলেন। সহোদর অমর সিং অন্য আট উইকেট পেয়েছিলেন।